కాంతం కథలు మునిమాణిక్యం నరసింహారావు రాసిన హాస్య ప్రధానముగా సాగే కథలు. ఇవి తెలుగు సాహిత్యంలో ప్రసిద్ధి గాంచాయి.
ఈ కథల్లో కాంతం అచ్చమైన తెలుగింటి ఇల్లాలు. పేదబడిపంతులు భార్య. భర్త అంటే ఇష్టం. అదే సమయంలో పాపం ఆయన కేమీ తెలీదని, ఆయన అమాయకత్వంపై బోలెడు సానుభూతి కురిపిస్తుంటుంది. ఆమె తన భర్తను వేళాకోళం చేస్తుంది, కించపరచదు. ఆమె అపహాస్యం వెనుక భర్త అంటే అంతులేని ఇష్టం. సగటు తెలుగు మహిళ కాంతం అని చెప్పవచ్చు.
ఒకసారి విశ్వనాథ సత్యనారాయణ మునిమాణిక్యాన్ని ముట్నూరి కృష్ణారావు దగ్గరకు తీసుకువెళ్లి పరిచయం చేస్తుంటే ఆయన వెంటనే కాంతం భర్త కాదూ అన్నాడట. ఈ ఉదాహరణ తెలుగునాట కాంతం ఎంత ప్రసిద్ధి చెందిందో తెలియజేస్తుంది.[1]
కాంతం కథల్లో ఆయన నిజజీవితంలో జరిగిన సంభాషణలు స్ఫూర్తిగా రాసేవాడు. ఉదాహరణకు ఆయన ఓ సారి భార్యని పిలిచి నా కలం కనపట్లేదు,వెతికి పెట్టమంటే ఆవిడ వంటింట్లోనుంచి నాకు అట్లకాడ కనపడడం లేదు కాస్త వెతికిపెట్టండి అందంట. ఇలా నిజ జీవితంలోనే దాంపత్య సన్నివేశాలను, చిన్న సంఘటనలను ఆధారంగా చేసుకుని రాసినవి కాబట్టే ఇప్పటికీ కాంతం కథలు నిత్య నూతనమనిపిస్తాయి.[2]
kaantam kathalu munimanikyam narasimhaaraavu raasina haasya pradhaanamugaa saage kathalu. ivi telugu saahityamlo prasiddhi ganchayi.
ee kathallo kaantam achchamaina teluginti illaalu. pedabadipantulu bharya. bharta ante ishtam. adhe samayamlo paapam aayana kemi teleedani, aayana amaayakatvampai boledu saanubhooti kuripistuntundi. aame tana bhartanu velakolam chestundi, kinchaparachadu. aame apahasyam venuka bharta ante antuleni ishtam. sagatu telugu mahila kaantam ani cheppavachhu.
okasari vishwanaatha satyanarayana munimaanikyaanni mutnoori krishnarao daggaraku teesukuvelli parichayam chestunte aayana ventane kaantam bharta kaaduu annadata. ee udaaharana telugunaata kaantam entha prasiddhi chendindo teliyajestundi.[1]
kaantam kathallo aayana nijajeevitamlo jarigina sambhaashanalu sphuurtigaa rasewadu. udaaharanaku aayana oo saari bharyani pilichi naa kalam kanapatledu,vetiki pettamante aavida vantintloonunchi naaku atlakada kanapadadam ledu kaasta vetikipettandi andanta. ilaa nija jeevitamlone daampatya sannivesaalanu, chinna sanghatanalanu aadhaaramgaa chesukuni rasinavi kabatte ippatikee kaantam kathalu nitya noothanamanipistaayi.[2]